3. ΝΟΜΟΘΕΤ. ΔΙΑΤΑΓΜΑ υπ’ αριθ. 479 της 27 Ιουν./2 Ιουλ. 1974 (ΦΕΚ Α΄187) Περί τροποποιήσεως της διοικητικής περιφερείας και των ορίων ενίων ομόρων Νομών του Κράτους. Άρθρ.1.-Η διοικητική περιφέρεια και τα όρια των κάτωθι Νομών τροποποιούνται ως ακολούθως: α)Αι Κοινότητες Βαθέος, Δροσιάς, Λουκισίων, Παραλίας Αυλίδος και Φάρου, αποσπώμενοι εκ της Επαρχίας Θηβών του Νομού Βοιωτίας, υπάγονται διοικητικώς εις την Επαρχίαν Χαλκίδος του Νομού Ευβοίας. β)Η Κοινότης Παλαιοκάστρου, αποσπωμένη εκ της Επαρχίας Γρεβενών του ομωνύμου Νομού, υπάγεται διοικητικώς εις την Επαρχίαν Βοϊου του Νομού Κοζάνης. γ)Αι Κοινότητες Καρβασαρά, Καρίτσης, Δολόπων, Καροπλεσίου, Μολόχας, Μπελοκομίτης και Νεράιδας αποσπώμεναι εκ της Επαρχίας Ευρυτανίας του ομωνύμου Νομού, υπάγονται διοικητικώς εις την Επαρχίαν Καρδίτσης του ομωνύμου Νομού. δ)Αι Κοινότητες Αγραμπέλων και Αστρά, αποσπώμεναι εκ της Επαρχίας Ηλείας του ομωνύμου Νομού, υπάγονται διοικητικώς εις την Επαρχίαν Καλαβρύτων του Νομού Αχαίας. ε)Αι Κοινότητες Αγίου Νικολάου και Ματαράγκας, αποσπώμεναι εκ της Επαρχίας Ηλείας του ομωνύμου Νομού, υπάγονται διοικητικώς εις την Επαρχίαν Πατρών του Νομού Αχαίας. στ)Η Κοινότης Ελάφου, αποσπωμένη εκ της Επαρχίας Ημαθίας του ομωνύμου Νομού, υπάγεται διοικητικώς εις την Επαρχίαν Πιερίας του ομωνύμου Νομού . ζ)Αι Κοινότητες Βουναίνων και Μικρού Βουνού, αποσπώμεναι εκ της Επαρχίας Καρδίτσης του ομωνύμου Νομού, υπάγονται διοικητικώς εις την Επαρχίαν Λαρίσης του ομωνύμου Νομού. η)Η Κοινότης Μακρυρράχης, αποσπωμένη εκ της Επαρχίας Καρδίτσης του ομωνύμου Νομού, υπάγεται διοικητικώς εις την Επαρχίαν Δομοκού του Νομού Φθιώτιδος. θ)Η Κοινότης Μεσοχωρίου, αποσπωμένη εκ της Επαρχίας Καρδίτσης του ομωνύμου Νομού, υπάγεται διοικητικώς εις την Επαρχίαν Φθιώτιδος του ομωνύμου Νομού. ι)Η Κοινότης Ροποτού, αποσπωμένη εκ της Επαρχίας Καρδίτσης του ομωνύμου Νομού, υπάγεται διοικητικώς εις την Επαρχίαν Τρικάλων του ομωνύμου Νομού. Σελ. 212,02 Τεύχος 547-Σελ. 8 ια)Αι Νήσοι Κάλαμος και Καστός και αι συνιστώσαι ταύτας Κοινότητες Επισκοπής, Καλάμου και Καστού, αποσπώμεναι εκ της Επαρχίας Ιθάκης του Νομού Κεφαλληνίας, υπάγονται διοικητικώς εις την Επαρχίαν Λευκάδος του ομωνύμου Νομού. ιβ)Αι Κοινότητες Καρτερών και Λευκοχωρίου, αποσπώμεναι εκ της Επαρχίας Κιλκίς του ομωνύμου Νομού, υπάγονται διοικητικώς εις την Επαρχίαν Λαγκαδά του Νομού Θεσσαλονίκης. ιγ)Αι Κοινότητες Αγίου Ηλία, Διαλεκτού, Νοστίμου και Σπήλιου, αποσπώμεναι εκ της Επαρχίας Βοϊου του Νομού Κοζάνης, υπάγονται διοικητικώς εις την Επαρχίαν Καστορίας του ομωνύμου Νομού. ιδ)Αι Κοινότητες Πελαργού, Φαραγγίου και Φιλώτα, αποσπώμεναι εκ της Επαρχίας Εορδαίας του Νομού Κοζάνης, υπάγονται διοικητικώς εις την Επαρχίαν Φλωρίνης του ομωνύμου Νομού. ιε)Αι Κοινότητες Δαφνωτής, Καλογερικού, Καρυδέας, Κορωνησίας και Φανερωμένης, αποσπώμεναι εκ της Επαρχίας Νικοπόλεως και Πάργας του Νομού Πρεβέζης, υπάγονται δοικητικώς εις την Επαρχίαν Άρτης του ομωνύμου Νομού. ιστ)Η Κοινότης Πετροκεράσων, αποσπωμένη εκ της Επαρχίας Χαλκιδικής του ομωνύμου Νομού, υπάγονται διοικητικώς εις την Επαρχίαν Λαγκαδά του Νομού Θεσσαλονίκης. Άρθρ.2.-Δια του παρόντος δεν θίγονται αι διατάξεις: α)Των Ν.Δ. 1078/1971 «περί λήψεως φορολογικών και άλλων τινών μέτρων προς ενίσχυσιν της περιφερειακής αναπτύξεως» και 1312/1972 «περί νέων μέτρων προς ενίσχυσιν της περιφερειακής αναπτύξεως», ως αύται νυν ισχύον, και β)Του Νόμ. 3250/1924 «περί κυρώσεως του από 3 Σεπτ. 1924 Ν.Δ/τος, «περί απαγορεύσεως δικαιοπραξιών επί ακινήτων», ως ούτος ετροποποιήθη δια του Π.Δ/τος της 22 Ιουν. 1927 και του Α.Ν. 1366/1938 «περί απαγορεύσεως δικαιοπραξιών εις παραμεθορίους, παρακτίους περιοχάς κλπ.». Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 2.Γ.γ.3 Διοικητική Διαίρεσης